Ek glo 'n mens kan byna enigiets in jou pot gooi, maar ek weet daar is mense vir wie 'n pot byna heilig is. Maar ek skryf maar neer wat in ons pot was, net sodat jy 'n idee kan kry wat min of meer daar moet wees. Dié pot is genoeg vir minstens vier mense en jy kan dit sommer op die stoof ook maak. Dit gaan net nie dan die lekker rooksmaak hê nie.
Braai die ui en knoffel in die olyfolie tot sag, maar nie bruin nie. Gooi die hoenderstukke by. Meng die hoenderspesery, sout, peper, tiemie en koljander (verkieslik vooraf) en geur die hoender daarmee. Brown die hoender lekker en voeg dan die hoenderaftreksel en aartappels by. Laat lekker deurkook. Meng die komyn, borrie, kerrie, rooipeper en suiker met die asyn tot 'n pasta. Voeg dit by die pot en kook deur. Voeg dan die tamatie by. Wanneer die pot amper klaar is (ons kook hom tot die hoender lekker fyn van die bene afval), kan jy die appelkooskonfyt byvoeg. Kook dit weer lekker deur en bedien met rys.